Captain's Cabin | LekkeSlaap
Captain's Cabin is 'n knus grasdakkothuis in die kusdorp Arniston en dis ideaal vir 'n gesinsvakansie. Die kothuis is 1,5 km vanaf Roman-strand.
Die kothuis beskik oor 'n oopplan-kombuis en -leefarea met 'n oop kaggel wat ook as 'n binnebraai gebruik kan word. Die lang ontbyttoonbank is ideaal om saam maaltye voor te berei. Die kombuis is toegerus vir selfsorg met 'n yskas, oond, stoof en 'n mikrogolfoond. Die hoofslaapkamer het 'n koningingrootte-bed, dit bied toegang tot die leefarea en dit het 'n deur na die tuin. Die kothuis beskik oor 'n volledige badkamer en 'n solderkamer bo die hoofslaapkamer met 2 enkelbeddens.
Daar is ook 'n aparte eenslaapkamerwoonstel met 'n stort, wasbak en 'n toilet en 'n privaat ingang. Die woonstel het 'n koningingrootte-bed en 2 enkelbeddens en dit kan vanuit die hoofhuis bereik word.
Die kothuis het ook 'n ingeboude buitebraai-area in die ommuurde tuin en daar is oorgenoeg parkeerplek op die perseel. Linne en handdoeke word voorsien en daar is DStv, 'n skottelgoedwasser, mikrogolfoond, oond, stoof en 'n wasmasjien in die kothuis. Daar is ook 'n buitestort waar gaste kan afspoel na 'n dag op die strand.